AQShning ikki sobiq prezidenti Trampni qo‘llab-quvvatlashdan bosh tortdi

AQShning 41-prezidenti — Jorj Gerbert Uoker Bush hamda uning o‘g‘li, AQShning 43-prezidenti — Jorj Uoker Bush-kichkina Respublikachilar partiyasidan yagona nomzod bo‘lib qolgan milliarder Donald Trampni qo‘llab-quvvatlashdan bosh tortdi. Bu haqda “Interfaks” xabar bermoqda.

The Guardian nashri ikki Bushning matbuot kotiblari bayonotlariga tayanib, ular Trampning kampaniyasida hech qanday shaklda ishtirok etmasligini e’tirof etmoqda.
91 yoshli katta Bush siyosatdan allaqachonlar uzoqlashgan bo‘lib, boshqa o‘g‘li — Jeb Bushning joriy yilgi kampaniyadagi ishtiroki tufayli istisno tariqasida bir nechta bayonot berdi.
Tramp ko‘pchilik shtatlarda g‘alaba qozonib, boshqa raqiblardan ustun keldi va respublikachilardan yagona nomzod bo‘lib qoldi.